recursal/SuperWikiNEXT-32B huggingface dataset:
**West End** er et område i London, for det meste innenfor City of Westminster. Det er særlig kjent som byens teaterdistrikt, og omfatter også flere av de fremste turistattraksjoner og handlegater. Området ligger vest for City of London, byens sentrum i romersk tid og middelalderen. Det var lenge et yndet boligområde for den rikere del av befolkningen, fordi vinden sjelden blåste røyken fra resten av London i den retningen. I tillegg lå den nær Westminster, landets maktsentrum. Området ble utbygget særlig på 1600- til 1800-tallet.

Bakgrunn
--------

Bruken av begrepet «West End» («Vestkanten») begynte tidlig på 1800-tallet for å beskrive fasjonable og rike områder vest for Charing Cross. West End dekker mye av boroughene Westminster og Camden.

Definisjonen av området er fleksibel, avhengig av konteksten det brukes i. Enkelte ganger menes det historiske West End, som omfatter en stor del av det sentrale London vest for City, med Park Lane og Hyde Park som en naturlig avgrensning vestover. Andre ganger mener man mer spesifikt teaterområdet rundt Leicester Square og Covent Garden eller handleområdet rundt Oxford Street, Regent Street og Bond Street. Som en forlengelse av sistnevnte definisjon omtales handlegatene i Knightsbridge, som geografisk sett ikke tilhører West End, ofte som *West End Shopping*, ettersom de tilbyr eksklusive butikker av den type man finner i det egentlige West End.

West End
--------

### Steder i West End

* Euston
* Bloomsbury
* Holborn
* Covent Garden
* Seven Dials
* Soho
* Fitzrovia
* Westminster
* Marylebone
* Pimlico
* Mayfair
* St James's
* Victoria

### Kjente gater

Shaftesbury Avenue fra Piccadilly Circus i 1949
* Charing Cross Road
* Oxford Street
* Regent Street
* Bond Street
* Shaftesbury Avenue
* Tottenham Court Road
* The Strand
* Piccadilly
* Kingsway
* Wardour Street

### Kjente plasser

* Leicester Square
* Trafalgar Square
* Berkeley Square
* Piccadilly Circus
* Oxford Circus
* Hyde Park Corner
* Marble Arch
* Soho Square

Referanser
----------

1. ↑  Mills, A. (2001): *Oxford Dictionary of London Place Names*
2. ↑  «The London Plan: The Sub Regions» Arkivert 4. juni 2011 hos Wayback Machine. (PDF), Greater London Authority

Eksterne lenker
---------------

* London's West End Theatres, informasjon og arkivmateriale om Londons historiske teatre i West End
* London West End Things to do, generell oversikt av hva man kan gjøre i West End

  


|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Gyldendals Teaterleksikon **·** Encyclopædia Britannica **·** VIAF **·** GND **·** LCCN **·** GeoNames
 |
Deltakere under Tough Guy-konkurransen
**Tough Guy-konkurransen** er en årlig éndagers hinderløypekonkurranse som finner sted i Perton, Staffordshire, like ved Wolverhampton i England. Konkurransen har vart siden 1986, og avholdes den femte søndagen i januar. Hinderløypa, som er 12 kilometer lang og over et område på 150 mål, sies å være et av verdens mest krevende løp, og opptil én av tre startende fullfører ikke løpet. Løpet organiseres av Billy Wilson (som går under pseudonymet «Mr. Mouse»), som etter 24 runder med vinterkonkurransen fortsatt hevdet at ingen hadde greid å fullføre hele løypa etter hans ekstremt krevende regler. Konkurransen, og sommervarianten av den, har hatt to dødsfall på den tiden det har vært arrangert (2000 og 2007)

Ettersom konkurransen avholdes i slutten av januar, er det ofte veldig kalde vinterforhold. Arrangørene hevder at man ved å delta risikerer å bli utsatt for piggtråd, kutt, oppskraping, forbrenning, dehydrering, hypotermi, akrofobi, klaustrofobi, elektriske støt, forstuelser, brukne ben og lemmer som går ut av ledd.

Referanser
----------

1. ↑  «The Toughest Race on Earth» **(engelsk)**. Daily Express.

Eksterne lenker
---------------

* Offisielt nettsted Rediger på Wikidata

* (en) Tough Guy Race – kategori av bilder, video eller lyd på Commons Rediger på Wikidata
* Omtale i Dagbladet
***Småtroll kan også temmes*** (svensk: *Jag älskar dig, argbigga*) er en svensk svart-hvitt filmkomedie fra 1946 i regi av Åke Ohberg. Manuset ble skrevet av pseudonymet George Duca etter en idé av danske Charles Tharnæs.

Norske Sonja Wigert spiller den kvinnelige hovedrollen som Harriet Rosenberg.

Filmen ble spilt inn i juli-september 1946 i Sagaateljéerna i Hellerup i Danmark, Stora Sjöfallet og Suorva (begge i Lappland i Sverige) samt Skåne.

Handling
--------

Harriet Rosenberg har sammen med sin mor reist til fjells for å lete etter en passende mann å gifte seg med. Det haster. Familiens økonomi er dårlig og snart vil familiegodset bli solgt på auksjon. På vei til fjellhotellet møter de Kalle, som inviterer dem med til ei sportshytte. Verten, kanadasvenske Gunnar Bremer, har blitt rik på gruveaffærer i Kanada. Gunnar og Harriet er gift innen få måneder. 

Når Gunnar oppdager at Harriet utelukkende har giftet seg med ham for pengenes skyld, bestemmer han seg for å gi henne *«en leksjon i kjærlighet»*. Etter en København-tur oppdager hun at alt er forandret på gården. Hennes ridehest blir brukt som arbeidshest og stallen har blitt til hønseri. Alle på gården jobber målbevisst for å få den på føttene igjen og ingen har tid til en luksuskvinne som Harriet. 

Sakte, men sikkert forandrer hun seg til Gunnars og Kalles store glede. En hendelse gjør imidlertid at Harriet får et tilbakefall. Etter å ha sagt litt av hvert til hverandre gir Gunnar opp. Han drar til fjells sammen med Kalle. Harriet angrer seg. Når Gunnar ankommer sportshytta som han har leid er hun allerede der. Etter en forsoning får han til slutt sitt noe temte *«troll»*, men det viser seg imidlertid snart at hun fremdeles har beholdt mye av sitt temperament.

Rolleliste
----------

* Sonja Wigert - Harriet Rosenberg
* Åke Ohberg - Gunnar Bremer
* Margit Manstad - Fru Rosenberg
* Rune Halvarsson - Kalle
* Henrik Schildt - Lindgren, direktør
* Naima Wifstrand - Anna
* Anders Frithiof - Inspektor
* Georg Skarstedt - Kusk
* Josua Bengtson - Rättare
* Curt Norin - Fridolf, gårdsgutt
* Eric Malmberg - Stationsinspektor
* Otto Landahl - Postbud
* Mogens Wieth - Klas Magnus
* Britta Vieweg - Fru Kronstjärna

Eksterne lenker
---------------

* (en) *Småtroll kan også temmes* på Internet Movie Database Rediger på Wikidata

* (no) *Småtroll kan også temmes* hos Filmfront Rediger på Wikidata

* (sv) *Småtroll kan også temmes* i Svensk Filmdatabas Rediger på Wikidata
| Medaljeoversikt |
| --- |
| Friidrett: |
| Konkurrerte for Norges flagg Norge |
| Friidrett Ungdoms-EM i friidrett |
| Gull | Tbilisi 2016 |  Spydkast |

**Arianne Duarte Morais** (født 23. mai 1999) er en norsk friidrettsutøver som konkurrerer i spydkast. Hun er fra Ammerud i Oslo og representerer IL i BUL. Hennes fremste internasjonale meritt er gull fra Ungdoms-EM i friidrett 2016 i Tbilisi, Georgia.

Bakgrunn
--------

Duarte Morais kombinerte satsing på håndball med friidrett. Hun gikk på Wang videregående skole i Oslo, før hun fikk idrettsstipend ved University of Florida i Gainesville. Sesongene 2019 ble amputert på grunn av skade og 2020 på grunn av koronapandemien. I 2022 byttet Duarte Morais til University of Texas at El Paso.

Idrettskarriere
---------------

Som 14-åring kastet hun hele 71,80 meter med 150 gram liten ball, og innehar med det den norske bestenoteringen. I kulestøt han hun sølv fra ungdomsmesterskapet (UM) i 2014 og gull fra 2015 (3 kg). I spyd vant hun UM både i 2014 og 2015. I 2015 ble hun nummer 5 i Junior-NM i friidrett med personlig rekord med 600 gram spyd på 44,36 meter.

Sommeren 2016 tok Duarte Morais nye steg som spydkaster og kvalifiserte seg for Ungdoms-EM i Tiblisi. Hun kom til mesterskapet med 54,19 meter som personlig rekord med 500 gram spyd, fra Nadderud, 11. juni. Allerede i kvalifiseringen viste hun at formen var god. Med personlig rekord på 57,51 var hun nesten 1,5 meter bedre enn nummer 2, Aina Shukh fra Ukraina. I finalen åpnet hun med 52,28 og lå på 4.-plass etter første runde, og hadde samme plassering når hun som 6. kaster punkterte konkurransen med 60,89 i andre runde. Kastet er bestenotering for 16-åringer i Europa, ca halvmeteren bedre enn Sofi Flinks gamle rekord.. Duarte Morais fulgte opp med 60,08 og 59,74 og hadde konkurransens 3 lengste kast. Sølvet gikk til den italienske favoritten, Carolina Visca, med 59,10 meter.

Referanser
----------

1. ↑   World Athletics Database, World Athletics utøver-ID 300047[Hentet fra Wikidata]
2. ↑   World Athletics Database, besøkt 4. juli 2019[Hentet fra Wikidata]
3. ↑  floridagators.com: *Arianne Duarte Morais*, besøkt 25. januar 2021
4. ↑  friidrett1.wordpress: *Arianne Duarte Morais*, besøkt 10. juni 2022
5. ↑  minfriidrettsstatistikk: Norges friidrettsforbund - *Arianne Duarte Morais*, besøkt 22. juli 2016.
6. ↑  friidrett1.playblogg.no: *Arianne Duarte Morais med gull og europarekord* Arkivert 5. august 2016 hos Wayback Machine. besøkt 22. juli 2016.
7. ↑  eych2016.domtel-sport.pl: Norges friidrettsforbund - *NM junior 2015*, besøkt 22. juli 2016.

Eksterne lenker
---------------

* (en) Arianne Duarte Morais – World Athletics Rediger på Wikidata
* (no) Resultatstatistikk hos minfriidrettsstatistikk
* (en) Profil hos European Athletics
* (en) Profil hos All-Athletics Arkivert 18. august 2016 hos Wayback Machine.
*Europa Boulevard*, handlegate, inne på kjøpesenteret.  Foto: Dylan Kereluk 
Skøytebane.  Foto: Dylan Kereluk 
Senteret inneholder foruten butikker en rekke ulike attraksjoner.  Foto: Jason Paris 
**West Edmonton Mall** er et kjøpesenter i Edmonton i Alberta, Canada.

Senteret som først åpnet i 1981 er med sine 490 000 kvadratmeter Nord-Amerikas største kjøpesenter, og tidligere verdens største.

Senteret med over 800 butikker, 100 spisesteder og 2 hoteller, besøkes årlig av i overkant av 30 millioner besøkende, noe som også gjør det til Albertas største turistdestinasjon. Foruten bare butikker, omfatter kjøpesenteret også mange andre ulike attraksjoner, som for eksempel badeland, fornøyelsespark, kino og skøyteis.

Referanser
----------

1. ↑  Eastern Connecticut State University (2007). «World's Largest Shopping Malls». Arkivert fra originalen 5. mars 2012. Besøkt 18. juni 2011.  «Arkivert kopi». Archived from the original on 5. mars 2012. Besøkt 10. februar 2015. CS1-vedlikehold: Uheldig URL (link) (engelsk)
2. ↑  Overview Arkivert 20. juli 2014 hos Wayback Machine. – West Edmonton Mall, wem.ca (besøkt 10. februar 2015) (engelsk)

Eksterne lenker
---------------

* Offisielt nettsted Rediger på Wikidata

* (en) West Edmonton Mall – kategori av bilder, video eller lyd på Commons Rediger på Wikidata
 (engelsk)

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** SUDOC **·** GeoNames
 |
**Jasmine Guy** (født i 10. mars 1962) er en amerikansk skuespiller, sanger og danser. 

Hun er best kjent for sin hovedrolle som Whitley Gilbert i TV situasjonskomedien *A Different World* og som Roxy i *Dead Like Me*. Han var sønn av en afrikansk-amerikansk far og en portugisisk amerikansk mor, Guy ble oppvokst i det velstående historiske Collier Heights-området i Atlanta, Georgia, der hun deltok på den tidligere Northside Performing Arts High School (som fusjonerte med North Fulton High School for å danne North Atlanta High School). Morens navn er Jaye Rudolph, og hennes far, William Guy, var pastor i Friendship Baptist Church of Atlanta. Senere studerte hun dans og drama på Alvin Ailey American Dance Center i New York City 1981.

Under spillingen av A Different World, ga hun ut sitt første selvtitulerte debutalbum i 1990, noe som ga støtet til tre av hennes singler: "Try Me", "An Another Like My Lover", og "Just Wanna Hold You." Våren 2006, holt Jasmine Guy en tale for avgangsklassen ved The University of North Carolina ved Chapel Hill, og hun avslørte at hun planla å spille inn sitt andre musikkalbum. Hun kommenterte at av alle de forskjellige bransjene innen underholdningsindustri, så var musikkbransjen så absolutt den verste bransjen. Hun skal produsere sitt nye album på egen hånd og ikke gjennom noe større plateselskap.

Hun giftet seg med kjæresten Terrence Duckett i 1998. Paret fikk ett barn sammen, en jente som heter Imani, født i 1999. 8. april 2008, rapporterte kjendisbladet People at skuespilleren og hennes mann gjennom nesten 10 år ble skilt på grunn av uforsonlige forskjeller og uoverensstemmelser mellom dem. Jasmine Guy var også en god venn av den drepte rapperen Tupac Shakur, som hun møtte gjennom hennes spilling av filmen A Different World.

Guy hadde en hovedrolle i Dead Like Me, en Showtime-serie som gikk mellom 2003 og 2004. Hun spilte karakteren Roxy Harvey i 23 episoder, og hun spilte hovedrollen i filmen Dead Like Me: Life After Death, som ble utgitt i 2009. Guy dukket også opp i serien The Vampire Diaries som karakteren Sheila "Grams" Bennett, som var en heks og bestemor til hovedpersonen Bonnie (spilt av Katerina Graham).

Referanser
----------

1. ↑   Gemeinsame Normdatei, besøkt 28. april 2014[Hentet fra Wikidata]
2. ↑   Internet Broadway Database, Internet Broadway Database person-id 77525, besøkt 9. oktober 2017[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Jasmine Guy – kategori av bilder, video eller lyd på Commons Rediger på Wikidata
* (en) Jasmine Guy på Internet Movie Database Rediger på Wikidata

* (sv) Jasmine Guy i Svensk Filmdatabas Rediger på Wikidata

* (da) Jasmine Guy på Scope Rediger på Wikidata

* (fr) Jasmine Guy på Allociné Rediger på Wikidata

* (en) Jasmine Guy på AllMovie Rediger på Wikidata

* (en) Jasmine Guy hos The Movie Database Rediger på Wikidata

* (en) Jasmine Guy hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** MusicBrainz **·** Discogs **·** AllMusic
 |
**Sigurd Dahlstrøm** (født 28. august 1882 i Kristiania, død 27. mars 1933) var en norsk psykiater.

Liv
---

Sigurd Dahlstrøm var sønn av glassmester Gustav Dahlstrøm og Maren Christensen. Han var elev ved Kristiania katedralskole, og lærte samtidig glassmesterfaget, etter farens ønske. Etter *examen artium* begynte han på Krigsskolen, før han kom over på medisinstudiet ved universitetet. Ved siden av studiene tjente han penger som journalist, og deltok i Medicinerforeningen. I 1910 tok han medisinsk embetseksamen, etter å ha spesialisert seg i psykiatri.

Som psykiater arbeidet Dahlstrøm først ved Dedichens asyl, senere ved Gaustad asyl, under Ragnar Vogt. I 1914 ble han overlege for en ny avdeling for nervøse og sinnslidende ved Ullevål sykehus. Fra 1915 var han også psykiatrisk sakkyndig for Oslo og Akershus fylker, samt psykiatrisk konsulent for Oslo vergeråd. Fra 1930 var han medlem av den rettsmedisinske kommisjonen.

Dahlstrøm interesserte seg spesielt for unge forbrytere. I 1922 tok han doktorgraden på avhandlingen «Studier over unge fanger. Forsøk med Binet-Simons intelligensprøver». Han var en av de første som benyttet intelligenstester i Norge. Han undersøkte vergerådsbarn for å finne fram til forutsetningene hos forbryterne, studier som resulterte i *Hvordan går det våre vergerådsbarn?* (sammen med Signy Arctander, 1932).

I 1931 grunnla Dahlstrøm Mentalhygienisk forening, hvor han selv var formann til sin død. I 1932 åpnet foreningen et mentalhygienisk kontor i samarbeid med Norsk Sykepleierskeforbund. Dahlstrøm døde brått ikke lenge etterpå, mens han holdt et foredrag for personalet på Gaustad.

Kilder
------

* Åse Gruda Skard: «Sigurd Dahlstrøm», i *Psykologi og psykologar i Norge*. Oslo: Universitetsforlaget, 1959.
* *Studentene fra 1902*. Oslo, 1927.

Eksterne lenker
---------------

* (no) Publikasjoner av Sigurd Dahlstrøm i BIBSYS

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI
 |
**En arie** er et *nummer* som utføres av én sanger i en opera eller et oratorium. Før en stor arie er der ofte et resitativ. Mindre pompøs og relativt kortere solosang i opera kalles noen ganger for en arietta.

Ordet er italiensk og har samme opphav som det engelske air (f.eks. Londonderry Air), altså en melodi. Uttrykket oppsto på 1300-tallet og betegnet da en måte å synge på. Siden etablerte det seg en fast form (ABA) hvor første del var den som presenterte motivet, andre del utviklet det og siste del ga sangeren mulighet til å improvisere over første del. Den siste delen ble ikke skrevet av komponisten, han brukte uttrykket Da Capo (fra begynnelsen) og overlot resten til solisten. Av den grunn kalles slike arier for Da Capo-arier.

Arier var svært vanlig i barokkmusikk. Bach har en rekke slike arier i sin musikk. Kantaten *Jauchzet Gott in allen Landen* (BWV 51) (1730) starter med en arie for sopran og trompetsolist. Fra Händels Messias er nok bassarien *The Trumpet Shall Sound* den mest kjente.

Eksterne lenker
---------------

* The Aria Database

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** LCCN **·** NKC
 |
Må ikke forveksles med kjøleskip.
Tverrsnitt av en båt med kjølen nederst.
**Kjølbåt** eller **kjølskip** er en eldre betegnelse for skip som har en tydelig kjøl.
En kjøl på et skip refererer til den delen av skroget som ligger midt under skipet i fartsretningen, og som stikker dypest. Dette skiller seg fra skip som er betegnet som «flatbunnete» og som dermed mangler en tydelig kjøl. En annen måte så si det på er at skipets tverrsnittsform midtskips ikke er hovedsakelig flat.

Flatbunnete skip har den fordelen at de har mindre dypgang enn skip med kjøl, til tross for at de har samme deplasement, dermed vil det være lettere for de å ferdes der det er grunnt vann, slik som gjerne er tilfelle i elver eller kanaler i innlandet slik som f.eks Glomma eller Vorma. Noen skipstyper slik som «kogger» ble bygget flatbunnet slik at de kunne tåle å settes på grunn ved lavvann i områder hvor det var langgrunnt. Koggene var også populære på grunn av sin relativt store lastekapasitet.

Kjølbåter slik som «knarrer» var derimot bygget for å kunne takle storm på åpent hav bedre. Kjølen på skip har som hovedformål å dempe skipets rulling (alternerende sideveis bevegelse) som kan være betydelig i uvær. På båter hvor kjølen er smal og dyp vil de ikke tåle å bli satt på land på en slik måte at vekten av båten bæres av kjølen alene uten å få skader på kjølen. Hvis kjølen er kort og bredere slik den er på langskip vil båten tåle landsetting men etter hvert vil den få slitasjeskader på kjølen. Uten noen form for støtte vil også kjølbåter ha en naturlig tendens til å tippe over ved landsetting. 

Begrepet blir ofte blandet sammen med «kjøleskip» dvs. stykkgodsskip som har kjøleanlegg, slik at det ofte er nødvendig å sjekke hvilken kontekst skipet omtales i for å få på det rene hvilket av de to begrepene som menes. Det er allikevel sjelden begrepet benyttes om skip av nyere dato, og når det gjøres er det som oftest brukt om mindre eller mellomstore seilbåter eller lystbåter som er bygget for å kunne takle å ferdes til havs.

Kilder
------

* Morcken, Roald (1980). *Langskip, knarr og kogge*. Eget forlag. s. 78. ISBN 8299069505.
* Stepniewski, Josef (2017). «Båter, brygger og tunge varer. Maritimarkeologisk analyse av transportruter i Mjøsområdet i perioden 1050 - 1600» (PDF). *Masteravhandling i arkeologi*. Institutt for arkeologi, konservering og historie, Universitetet i Oslo.
* Helgesen, Helge (1967). *Stabilitetslære for kystskippere og fiskerfagskolen*. Aschehoug. s. 9.
* Amdahl, Jørgen; Lundby, Leif (2014). *Havromsteknologi: et hav av muligheter*. Fagbokforlaget. ISBN 9788232104413.

Se også
-------

* Knarr (kjølbåt)
* Kutter (kjølbåt)

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica
 |
**Theodor-Heuss-Platz** er en stor plass i Berlin oppkalt etter Theodor Heuss, Tysklands første forbundspresident. Plassen ligger i ortsteilen Westend i Berlins bydel Charlottenburg-Wilmersdorf. Gatene Heerstraße, Reichsstraße, Kaiserdamm, Linden-, Ahorn-, Pommern- og Masurenallee møtes ved Theodor-Heuss-Platz. Under plassen ligger Theodor-Heuss-Platz undergrunnsstasjon.

Historie
--------

Undergrunnsstasjonen Theodor-Heuss-Platz
Plassen ble oppført mellom 1904 og 1908 som prydplass, og het opprinnelig **Reichskanzlerplatz**. I begynnelsen var området ved plassen ubebygget; i tillegg til metrostasjonen lå det bare villaen *Tanneck*, bygget i eventyrslottstil, ved plassen. Under første verdenskrig ble villaen et pikepensjonat.

I 1933 ble plassen omdøpt **Adolf-Hitler-Platz**. I forbindelse med planlegningen av *Welthauptstadt Germania*, skulle plassen spille en viktig rolle som vestende i øst-vest-aksen. Det ble planlagt en rekke monumentalbygg, bl.a. et Mussolinimonument. Samtidig skulle plassen omdøpes til **Mussoliniplatz**. Ettersom *Welthauptstadt Germania* ikke ble realisert ble disse planene imidlertid aldri satt ut i livet. I 1947 fikk plassen sitt opprinnelige navn, Reichskanzlerplatz, tilbake.

Seks dager etter tidligere president Theodor Heuss' død, ble plassen 18. desember 1963 omdøpt til Theodor-Heuss-Platz.

Bygninger, minnesmerker og kunstverk
------------------------------------

Over Kaiserdamm, Bismarckstraße og Straße des 17. Juni er Theodor-Heuss-Platz i direkte linje knyttet til Ernst-Reuter-Platz, Siegessäule, Brandenburger Tor og Unter den Linden. Aksen fortsetter i vestlig retning rettlinjet over Heerstraße.

Markante bygninger inkluderer det såkalte Deutschland- und Amerikahaus, bygget 1928–1930 av arkitekten Heinrich Straumer i den modernistiske stilen *Neue Sachlichkeit*.

I nærheten av plassen ligger også Haus des Rundfunks, sete for Rundfunk Berlin-Brandenburg (rbb), kringkastingen i Berlin-Brandenburg. Her fant også den første internasjonale kringkastingsutstillingen sted.

På Theodor-Heuss-Platz brenner siden 1955 den evige flammen til minne for ofrene for flukt og fordrivelse (*Mahnmal gegen Flucht und Vertreibung*). Fra 1995 har kunstneren Hella Santarossas skulptur «Blauer Obelisk» også stått på Theodor-Heuss-Platz.

Eksterne lenker
---------------

* (en) Theodor-Heuss-Platz (Berlin-Westend) – kategori av bilder, video eller lyd på Commons Rediger på Wikidata

* (en) Theodor-Heuss-Platz (Berlin) – galleri av bilder, video eller lyd på Commons Rediger på Wikidata
* Bezirkslexikon: Theodor-Heuss-Platz Arkivert 27. september 2007 hos Wayback Machine.
* Bezirkslexikon: Deutschland- und Amerikahaus Arkivert 29. november 2005 hos Wayback Machine.
* Beschlussempfehlung des Kulturausschusses zum Denkmal für die Opfer von Flucht und Vertreibung

  


|  |  |
| --- | --- |
| Oppslagsverk/autoritetsdata | VIAF
 |
Begrepet Touche kommer fra fekting, her to fektere under en turnering i 2013  Foto: Marie-Lan Nguyen 
**Touche (Touché!)** – Når man blir truffet i fekting sier man touché, og etter hvert er det blitt brukt også i overført betydning. Man utbryter gjerne touché når noen har kommet med en treffende replikk.

I musikklivet brukes uttrykket om en liten fanfare som markerer for eksempel overrekkelsen av en hedersbevisning eller utrop av en vinner. Ennå brukes toucheen, mens navnet er i ferd med å bli glemt.

Språklige eksempler
-------------------

Eksemplene skal betraktes som hypotetiske:

* Person A) – Har de prøvd med annet enn sennep?
* Person B) – Nei, nå er det jo en sennepsfabrikk.
* Person A) – Touché

eller

* Person A) - Vi burde kun støtte den danske industri.
* Person B) - Jammen du kjøper kun billig polsk frukt
* Person A) - Touché

eller

* Person A) – Det høres ganske venstreorientert ut det der.
* Person B) – Men jeg stemmer jo også til venstre for midten.
* Person A) – Touché
Framhuset på Østre Kjøle, ca. 1920.
**Kjøle** er en grend på Nøtterøy i Færder kommune i Vestfold. Kjøle ligger midt på øya, og var opprinnelig en øy som på grunn av landhevinga ble den en del av Nøtterøy. Det samme har skjedd med Gipø, som ligger rett nord for Kjøle. Det opprinnelige gårdsnavnet var antageligvis *Kjøløy* (eller *Kjóløy*), dette navnet er nevnt i skriftlige kilder fra 1398. Disse kildene forteller samtidig at Kjøle var blant de første gårdsbrukene på Nøtterøy. Forstavelsen *Kjøl-* kommer nok rett og slett av at øya hadde form som en kjøl.

Allerede på 1300-tallet var Kjøle delt i tre gårder som da kaltes søndre, nordre og vestre; senere ble det til østre (gårdsnr. 30), mellom (gnr. 34) og vestre (gnr. 35). Kjøleholmen har sikkert fra eldgammel tid av hørt til Kjøle, men også Gåsøy lå i nyere tid til gården.

Den mellomste gården på Kjøle har status som freda kulturminne etter vedtak av Riksantikvaren.

Kilder
------

* Gulbrandsen, Terje Fr. (1993). Gårdsnavn og bosetning på Njotarøy. *Njotarøy – Årsskrift 1993/94*, 26-31
* Berg, Lorens (1922). *Nøtterø – en bygdebok*.

Eksterne lenker
---------------

* «Kjøle». *Kulturminnesøk*. Riksantikvaren – Direktoratet for kulturminneforvaltning.

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
Sørstu Trønnes sett fra Nystu Trønnes
**Trønnes** (lokal uttale: *Trønns*) er ei grend i Stor-Elvdal i Innlandet fylke. Det er ca. 100 husstander på Trønnes. Norges første aldershjem, Nystu-Trønnes, er i dag musuem og samlingspunkt på Trønnes. På naboeiendommen er det butikk, Nærbutikken, og Trya Camping. Trya er ei god fiskeelv som renner ut fra Trytjønnet ved Vinjevegen og ut i Glomma nedenfor Trya Camping.

På Trønnes ligger Midt-Østerdal videregående skole avdeling Nordstumoen. Dette er en internatskole som ble startet på slutten av 1960-tallet. Nordstumoen gård ble gitt som gave til staten av siste gårdseier, Guri Lindvik. I mange år ble skolen drevet som skole for «evneveike gutter og jenter». Hovedbygningen ble totalrestaurert i 1972 etter en brann.

Lokalet Noren og festplassen Paviljongen er to sentrale samlingspunkter på Trønnes fra gammel tid. Riksvei 3 går gjennom Trønnesgrenda mens Glomma renner langsomt forbi ved siden av. Det er avkjøring til Vinjevegen og videre til Friisvegen fra Trønnes.

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
Sarpsborg kirke
**Sarpsborg prestegjeld** var et prestegjeld tilhørende Søndre Borgesyssel prosti i Borg bispedømme i Den norske kirke. Det omfattet byen Sarpsborg i Østfold fylke, og hovedkirken var Sarpsborg kirke.

Sarpsborg prestegjeld og dets sogn er nå en del av Sarpsborg kirkelige fellesråd underlagt Søndre Borgesyssel prosti.

Historikk
---------

Byen Borg ble grunnlagt av Olav den hellige i 1016. Innenfor den befestede vollen anla han en kongsgård og bygget Mariakirken, *Mariakirkja i Borg*. Kirken antas å være oppført i tre, og beretningen tyder på at den hadde skip og kor og at koret hadde sydportal og apsis eller alternisjer. Det ble noe senere oppført to andre kirker, Olavskirken, *St Olafs kirkja* og Nikolaikirken, *St. Nicolai kirkja i Borg*, og disse kirkene er omtalt i Biskop Eysteins jordebok fra 1397 som *Olafs kirkja* og *Niculos kirkja i Borg*.

Etter at byen nok en gang var herjet og brent av svenskene i 1567, ble den nedlagt og byens borgere anla i stedet Fredrikstad ved munningen av Glomma, og kirkegodset ble 1575 overdratt den nye kirken i Fredrikstad.

### Nyere tid

Den nåværende byen Sarpsborg fikk kjøpstadsrettigheter i 1839 og Sarpsborg prestegjeld ble utskilt fra Tune prestegjeld ved kgl. res. 09.03.1859.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Menigheter
----------

Prestegjeldet hadde ved sin avvikling følgende menigheter:

* Sarpsborg

Referanser
----------

1. ↑  Johansen, Erling (1976). *Sarpsborg før 1839*. Sarpsborg: Sarpsborg kommune.
2. ↑  Historikk for prestegjeld og sogn i Østfold
3. ↑  Endringer i gravferdsloven og kirkeloven - Rundskriv 20.12.2011. regjeringen.no
4. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.
Yaakow Perlow (2. fra høyre) i 2005.
**Yaakov Perlow** (yiddish: יעקבֿ פּערלאָוו, hebraisk: יעקב פרלוב; født i 1931 i Brooklyn i New York City, død 7. april 2020 i Brooklyn) var en amerikansk hasidisk rabbiner og rosh yeshiva, og rebbe av det novominskerhasidiske dynasti.

Han var fra 1998 og til sin død president av Agudath Israel of America. Han var også leder for den organisasjonens Moetzes Gedolei HaTorah (Rådet for Torah-vise). Han var av de alment mest respekterte skikkelser innen amerikansk ortodoks jødedom.

Perlow døde 9. april 2020 av covid-19 i Brooklyn i en alder av 89 år.

Verker
------

I 1982 publiserte Perlow det første av det som skulle bli til en syvbinds serie ved navn *Adas Yaakov*, med tre bind til emner tilknyttet Talmud, tre bod om jødiske høytider og ett bind om chumash.

* *ספר עדת יעקב: חידושים והערות ובאורי סוגיות בשמעתתא דתלמודא ובדברי הראשונים*. 1982.
* *עדת יעקב: לחג הפסח*. 2013.
* *ספר עדת יעקב לחג השבועות*. 2015.

Referanser
----------

1. ↑   jewishinsider.com[Hentet fra Wikidata]
2. ↑   www.timesofisrael.com[Hentet fra Wikidata]
3. ↑  «Agudath Israel leader succumbs to coronavirus». jewishinsider.com. Besøkt 7. april 2020.
4. ↑  Karman, Rabbi Binyomin (22. april 2020), «'...And So Much More' – Harav Yaakov Perlow, Novominsker Rebbe, zt'l», *Hamodia*: ss. 28–29

|  |  |
| --- | --- |
| Oppslagsverk/autoritetsdata | Geni
 |
**Trørød** er en by på Nordsjælland beliggende i Rudersdal kommune, med 11 439 innbyggere (2009). 194 av innbyggerne bor i Hørsholm kommune. Byen er i dag sammenvokst med Gammel Holte til ett samlet tettsted. Trørød ligger ca. 20 kilometer nord for Københavns sentrum. Trødrød tilhører Region Hovedstaden.

Historie
--------

Man går ut fra at navnet stammer fra *Trygve,* som har ryddet skogen der hvor Trørød ligger i dag. Alså er det "Trygves rydding". De eldste bygningene finner man ved byens torg, hvor blant annet byens eldste skole fra 1721 ligger.

Natur
-----

Trørød er omgitt av en herlig natur. Mot nord grenser arealene opp til amtsgrensen mot Frederiksborg amt. I dette området finnes flere dyrkede områder. Videre er byen omgitt av myr, mindre skogområder med bronsealdergravhauger og vakre høydedrag. Gjennom dette området fører en av kommunens vakreste sykkel- og gangstier på den nedlagte jernbanestrekningen Nærum–Vedbæk, som en del av Kulturslangeruten. De eldste sporene av menneskelig aktivitet er funnet på denne stedet: 11 000 år gamle flintredskaper.

Steder
------

I Trørøds sentrum ligger et torg med moderne kjøpesenter, som igjen er omgitt av en rekke velholdte gamle hus, men også et villakvartal.

* Trørød torg
* Trørødskolen
* Kohaveskogen
* A/H Skovly
* Trørød Kollegiet

Referanser
----------

1. ↑  Statistikbanken Tabell BEF 44

|  |  |
| --- | --- |
| Oppslagsverk/autoritetsdata | Store Danske Encyklopædi **·** GeoNames
 |

Portal: Danmark
***The Hungry Heart*** er en amerikansk stumfilm fra 1917, regissert av Robert G. Vignola.

Handling
--------

Etter bryllupet deres flytter Richard Vaughan og hans kone Courtney til eiendommen hvor Richards foreldre tidligere kommer fra. Courtney, foraktet av den gamle husholdersken Nanny og forsømt av ektemannen hennes, som begraver seg i hans kjemiske eksperimenter, lever en ensomt tilværelse.

Men når den eksperimentelle kjemikeren Basil Gallatin avlegger et lengre besøk i Vaughan-hjemmet, finner Courtney seg snart romantisk tiltrukket av ham. En dag, under Richards fravær, blir Nanny witne til en omfavnelse mellom Courtney og Gallatin. Men Gallatin stikker av, og Richard gir sin kone en skilsmisse. Etter å ha lest om skilsmissen, ønsker Gallatin å komme tilbake til Courtney.

Skuespillere
------------

* Pauline Frederick som Courtney Vaughan.
* Howard Hall som Richard Vaughan.
* Robert Cain som Basil Gallatin.
* Helen Lindroth som Nanny.
* Eldean Steuart som Winchie.

Referanser
----------

1. ↑  THE HUNGRY HEART
2. ↑  Alan Goble. *The Complete Index to Literary Sources in Film*

Eksterne lenker
---------------

* (en) *The Hungry Heart* på Internet Movie Database Rediger på Wikidata

* (en) *The Hungry Heart* på American Film Institute Rediger på Wikidata

* (en) *The Hungry Heart* på Silent Era Rediger på Wikidata
***The House that Shadows Built*** er en amerikansk film fra 1931 fra Paramount Pictures i anledning av feiringen av deres 20-årsjubileum. Den timeslange filmen inkluderer en kort historie om Paramount, intervjuer med ulike skuespillere, og klipp fra kommende filmprosjekter (noen av dem ble faktisk aldri noe av).

Filmen er mest minneverdig for en episode på seks minutters med Brødrene Marx. Hensikten deres var å gjøre reklame for sin kommende film *Monkey Business*. Kortfilmen som aldri ble vist i noen annen av deres utgivelser, er bearbeidelsen av den første scenen i deres første suksessfulle Broadway-show, *I’ll say She Is* (som Groucho i parentes bemerket har sagt var deres morsomste arbeid i brødrenes karriere). Med unntak for noen endringer av navn og noen ekstra gags var scenen omtrent akkurat slik som den var beskrevet i manuskriptet.

Denne scenen er også tilgjengelig i en DVD-utgivelse av en dokumentar om Brødrene Marx kalt *Inside the Marx Brothers*.

Eksterne lenker
---------------

* (en) *The House that Shadows Built* på Internet Movie Database Rediger på Wikidata

* (en) *The House that Shadows Built* på AllMovie Rediger på Wikidata

* (en) *The House that Shadows Built* på Turner Classic Movies Rediger på Wikidata

* (en) *The House that Shadows Built* på Rotten Tomatoes Rediger på Wikidata
* Film as Art: Review of Marx Brothers' segment of the film (engelsk)
***The House of Lies*** er en amerikansk stumfilm fra 1916, regissert av William Desmond Taylor.

Handling
--------

Edna Colemans mor har ønsket at hennes to døtre skal gifte seg med velstående menn - spesielt ettersom pengene som hennes avdøde ektemann hadde etterlatt henne, hele tiden synker. Edna er imidlertid fast bestemt på at hun ønsker å gifte seg for kjærlighet, ikke for penger. Søsteren hennes Dorothy har imidlertid allerede rettet blikket mot en velstående poet, Marcus Auriel, og gifter seg med ham.

Dessverre har Edna vært forelsket i Marcus i mange år før dette. Hun klarer å få jobb som sekretæren hans, for å være i nærheten av ham. I tillegg avslører hun snart morens og søsterens planer, om å få tak i alle pengene hans. Det oppstår deretter en rekke komplikasjoner.

Skuespillere
------------

* Edna Goodrich som Edna Coleman.
* Juan de la Cruz som Marcus Auriel.
* Kathleen Kirkham som Dorothy.
* Lucille Ward som Mrs. Coleman.
* Harold Holland som Winthrop Haynes.
* Herbert Standing som Dr. Barnes.

Referanser
----------

1. ↑  The House of Lies
2. ↑  THE HOUSE OF LIES

Eksterne lenker
---------------

* (en) *The House of Lies* på Internet Movie Database Rediger på Wikidata

* (en) *The House of Lies* på AllMovie Rediger på Wikidata

* (en) *The House of Lies* på American Film Institute Rediger på Wikidata

* (en) *The House of Lies* på Silent Era Rediger på Wikidata
Soninke fra Sélibaby sør i Mauretania
**Soninké** (eller **sarakole**, **seraculeh**, **maraka** eller **serahuli**) er et vestafrikansk folk. De taler et mandespråk som også kalles soninké.

Historie
--------

Soninké-folket sies å stamme fra bafourene, et mulig urfolk i Sahara, og er i så fall beslektet med imraguenene som bor langs Mauritanias kyster.[]

Soninké-folket grunnla det gamle Ghanariket, som hadde sitt høydepunkt mellom 600 og 900 e.Kr. Ved almoravidenes stiru[*klargjør*] på 1000-tallet gikk riket under, også på grunn at de omliggende mandé-folkene hadde forårsaket dets indre problemer.

Utbredelse
----------

Soninké lever i vidstrakte områder i Vest-Afrika, i Mauritania, Elfenbenskysten, Mali, Burkina Faso, Ghana, Senegal og Gambia. Mange er bosatt ved elven Senegal i Mauritania, der de driver jordbruk og handel. Soninké-språket kalles også *azayr*, og er en dialekt som er stekt influert av berberspråk. I 2005 var det om lag 2,6 millioner mennesker som ble regnet som soninké.

Tradisjon
---------

Fra 1400-tallet har folket i hovedsak vært muslimsk. Samfunnsstrukturen er strengt lagdelt og tillater lite sosial mobilitet.[] Avstamming, arv, overdragelse av slektskap og familieautoritet er patrilineær. Det er utbredt kjønnslemlestelse, betaling av brudepris og polygami; folklore og ritualer er viktige. Tidligere var slavehold utbredt. Etterkommere av slike slaver lever nå gjerne i avsondrede landsbyer.

Referanser
----------

1. ↑  Khady: *Die Tränen der Töchter*, Knaur, München 2007, ISBN 978-3-426-77963-7, s. 223
2. ↑  Khady: *Die Tränen der Töchter*, Knaur, München 2007, ISBN 978-3-426-77963-7
3. ↑  Hans-Heinrich Bass, Klaus von Freyhold und Cordula Weisskoeppel: *Wasser ernten, Bäume schützen: Ernährungssicherung im Sahel*, Bremen 2013, S. 9 Arkivert 4. mars 2016 hos Wayback Machine. (PDF; 2,9 MB)

Eksterne lenker
---------------

* (en) Soninke – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** LCCN **·** SUDOC **·** NKC
 |
**Ungdomssymfonikerne** er et norsk symfoniorkester, etablert i 1973. Orkesteret består av cirka hundre musikkstudenter i alderen 18 til 28 år, med utskifting hvert år basert på opptaksprøver.

Fiolinisten Leif Jørgensen, trompetisten Harry Kvebæk og dirigenten Karsten Andersen tok initiativ til Ungdomssymfonikerne i 1973. Årlig arrangeres sommerkurs på Elverum folkehøgskule, og orkesteret er en viktig del av Festspillene i Elverum. Cirka halvparten av norsk profesjonelle orkestermusikere har deltatt på kurset.

Ungdomssymfonikerne er rekrutteringsinstans for Norges profesjonelle orkestre, og gir unge musikere erfaring i å spille i et fullt symfoniorkester og å framføre sentralt orkesterrepertoar.

Orkesteret er organisert som en stiftelse, Stiftelsen ungdomssymfonikerne – Norges nasjonale ungdomsorkester.

Ungdomssymfonikerne ble nominert til Spellemannprisen 1983 i klassen Årets klassisk/seriøse plate for *Nødvendigheten av å skape*.

Referanser
----------

1. ↑  History Arkivert 12. april 2020 hos Wayback Machine.. Norwegian National Youth Orchestra. Besøkt 12. april 2020.
2. 1 2  Historikk Arkivert 12. april 2020 hos Wayback Machine.. Ungdomssymfonikerne. Besøkt 12. april 2020.
3. ↑  Nøkkelopplysninger fra Enhetsregisteret. Besøkt 12. april 2020.
4. ↑  Ungdomssymfonikerne. Spellemannsprisen. Besøkt 12. april 2020.

Eksterne lenker
---------------

* (no) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** NKC
 |
**Sonja Biserko** (født 1948 i Beograd) er en serbisk forkjemper for menneskerettigheter. Hun grunnla og leder den serbiske Helsingforskomiteen og regnes i 2010 som den sterkeste stemmen innenfor menneskerettigheter på Balkan. For dette ble hun 8. november 2010 tildelt Lisl and Leo Eitinger Prize av Universitetet i Oslo.

Den serbiske Helsingforskomiteen ble stiftet i september 1994 og har vært blant de aller viktigste menneskerettighetsaktørene i Serbia siden den ble dannet. Komiteen har bidratt med konkrete prosjekter og praktisk handling, og Sonja Biserko har aktivt hjulpet enkeltmennesker og søkt å endre samfunnet i Serbia.

Karriere
--------

Sonja Biserko er økonomiutdannet fra Universitetet i Beograds institutt for økonomiske fag. Hun arbeidet som diplomat for Jugoslavia i London og ved FNs delegasjon i Genève i over 20 år, til i 1991, da hun sa opp sin diplomatiske tjeneste i protest mot Slobodan Miloševićs politikk med etnisk rensing og mål om et stor-Serbia. Samme år organiserte hun et av de første møtene av opponenter til Slobodan Milošević, det skjedde i Genève, og tre år senere, i 1994, grunnla hun Den serbiske Helsingforskomiteen.

Biserko er seniorforsker ved United States Institute of Peace i Washington og gjesteforeleser ved Human Rights Center ved Universitetet i California, Berkeley. Hun er grunnlegger av The Center for Anti-War Action in the Belgrade Forum for International Relations, og medlem av International Editorial Board of International Transitional Justice Journal. I tillegg har hun publisert et utall publikasjoner og mange bøker og artikler om nasjonalisme, krigsforbrytelser, flyktningeproblematikk, kvinnerettigheter og interkulturelt samarbeid. Ved aktiv støtte til minoritetsgrupper og flyktninger i Serbia og Kosovo har hun spesielt arbeidet med å fremme dialog mellom serbere og albanere i Kosovo.

Hennes kamp har ikke vært fri for farer. Hun har fått trusler og vært utsatt for innbrudd i hjemmet. En hendelse i 2006 kunne spores tilbake til myndighetene i landet. I 2008 samlet en stor folkemengde seg foran kontorene til Den serbiske Helsingforskomiteen og ropte slagord mot henne, hun har fått brev med dødstrusler og artikler i avisene har oppgitt hennes hjemmeadresse. Likevel har hun ikke fått politibeskyttelse.

Priser
------

* Human Rights Award of the Lawyers Committee for Human Rights in New York 1994
* Menneskerettighetsprisen til byen Weimar i Tyskland sammen med Jestina Mukoko 2009
* Universitetet i Oslos menneskerettighetspris 2009 for sin innsats for flyktninger, dokumentasjon av krigsforbrytelser og arbeidet for kvinners rettigheter

Referanser
----------

Eksterne lenker
---------------

* Om Sonja Biserko på Universitetet i Oslos nettisde

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |
***Meri Poppins, do svidanija!*** (originaltittel: *Мэри Поппинс, до свидания!*) er en sovjetisk film fra 1983, regissert av Leonid Kvinikhidze.

Handling
--------

Historien er lagt til 1980-tallet i Cherry Tree Lane, London hvor Banks-familien bor. Familien består av Mr. og Mrs. Banks og de to barna deres Jane og Michael. Mrs. Banks sin bror, Robert Robertson, bor i et telt i hagen deres, som er en sanger og en poet. han er raskt til å improvisere sanger i forskjellige vanskelige situasjoner. Men Mr. Banks er ofte med på en rekke uheldige investeringer, noe som forårsaker økonomiske problemer for resten av familien hans. Samtidig forsøker de å finne en ny barnepike billigst mulig, og like etter at en annonse blir trygt i en avis, dukker det opp en mystisk kvinne ved navn Mary Poppins på døren deres.

Mary Poppins har magiske krefter og tar med seg barna, Jane og Michael, på forskjellige magiske eventyr. Hun kan også forstå dyrespråk. Mary og barna går en tur i en park, hvor de ser en statue bli til live og ber gamle Mr. Wilkins om å lese en historie i et tidsskrift for ham. Statuen begynner også å danse, og forteller Jane om hans egne foreldre. Mary blir underholdt av en samtale med en gammel kråke. Men senere dukker familiens tidligere barnepike, Miss Euphemia Andrew, opp hos familien.

Skuespillere
------------

* Natalja Andrejtsjenko som Mary Poppins
* Albert Filozov som Mr. George Banks
* Lembit Ulfsak som Mr. Hey
* Oleg Tabakov som Miss Euphemia Andrew
* Larisa Udovitsjenko som Mrs. Banks

Referanser
----------

1. ↑  Биография Ирины Скобцевой
2. ↑  Мэри Поппинс, до свидания (ТВ, 1983)

Eksterne lenker
---------------

* (en) *Meri Poppins, do svidanija!* på Internet Movie Database Rediger på Wikidata

* (en) *Meri Poppins, do svidanija!* på The Movie Database – TV Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz
 |
**Ungdomsrett** er en utdanningsrettighet norske ungdommer har til for videregående opplæring basert på *lov om grunnskolen og den vidaregåande opplæringa*, opplæringslova, og der spesielt §3-1.

Loven fastslår ungdommens rettighet til ordinær videregående opplæring i tre år, eller mer for noen utdanninger som varer lenger. For elever som gjør omvalg og bytter utdanningsprogram, åpnes det for rettighet til ett ekstra år. Det er derimot kun mulighet for ett omvalg innenfor ungdomsretten.

Eleven kan også søke om inntil to alternative år, hvileår eller venteår, i løpet av opplæringen uten å miste ungdomsretten. Likevel skal retten til videregående opplæring som hovedregel brukes i løpet av en sammenhengende periode på fem år, eventuelt seks år ved læretid. Ungdomsretten bortfaller vanligvis ved fylte 24 år. Voksne har rett til gratis videregående opplæring fra det året de fyller 25 år hvis de ikke tidligere har fullført videregående opplæring.

Referanser
----------

1. ↑  Lovdata: *Lov om grunnskolen og den vidaregåande opplæringa (opplæringslova)* Kapittel 3. Vidaregåande opplæring

Eksterne lenker
---------------

* Lånekassen Ungdomsrett
***The House of Glass*** er en amerikansk stumfilm fra 1918, regissert av Émile Chautard.

Handling
--------

Stenograf Margaret Case blir forlovet med James Burke, uvitende om at han egentlig er en kriminell. Kort tid før bryllupet deres skal finne sted arresterer politiet dem, og både Margaret og James sendt til fengsel for ran. Etter at Margaret har sonet ferdig i New York klarer hun ikke å finne arbeid i månedene etter løslatelsen.

Margaret bryter derfor vilkårene for prøveløslatelsen, når hun reiser sin vei. Hun møter, og gifter seg med, Harvey Lake. men etter at Harvey blir tilbudt en forfremmelse på jobben, returnerer ekteparet til New York - hvor Margaret, etter å ha blitt gjenkjent av en detektiv, avslører historien om fortiden hennes til ektemannen sin.

Skuespillere
------------

* Clara Kimball Young som Margaret Case
* Pell Trenton som James Burke
* Corliss Giles som Harvey Lake
* Edward Kimball som advokat McClellan
* James Laffey som Direktør Atwood
* Josie Sadler som en grunn-eier
* Norman Selby som detektiv Carroll
* William Waltman som detektiv Crowley
* Peggy Burke som Nellie - en hushjelp
* Doris Field som Edith - en hushjelp

Referanser
----------

1. ↑  THE HOUSE OF GLASS
2. ↑  Alan Goble. *The Complete Index to Literary Sources in Film*

Eksterne lenker
---------------

* (en) *The House of Glass* på Internet Movie Database Rediger på Wikidata
**Kulturstyrelsen** var et dansk direktorat under Kulturministeriet, som ble opprettet pr. 1. januar 2012, gjennom en 
fusjon av Kulturarvsstyrelsen, Kunststyrelsen og Styrelsen for Bibliotek og Medier.
I tillegg til stabsfunksjoner og direksjonssekretariat består den av følgende 11 faglige enheter: Museer, Bygningsbevaring & Plan, Fortidsminder, 
Digitalisering, Biblioteker, Litteratur, Medier, Danskernes Digitale Bibliotek, Billedkunst, Musik & Scenekunst samt Arkitektur, Design & Kunsthåndværk. Direktoratet beskjeftiger rundt 300 medarbeidere og forvalter et budsjett på ca. 4,2 mia. kroner.

Kulturstyrelsen har kontorer i H.C. Andersens Boulevard 2 i København.

Referanser
----------

1. ↑  «Om Kulturstyrelsen». Arkivert fra originalen 10. august 2014. Besøkt 16. august 2014.
2. ↑  Kulturstyrelsen fra Den store danske
3. ↑  «Om Kulturstyrelsen». Arkivert fra originalen 10. august 2014. Besøkt 16. august 2014.

Eksterne lenker
---------------

* Offisielt nettsted Rediger på Wikidata

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** LCCN **·** NKC
 |